**Păstorul cel Bun**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu sunt păstorul cel Bun

Ce dulce cuvântul răsună

În cei ce aleargă astăzi pe drum

Ființa curată— s-o aibă mai bună

Cuvântu acesta cu atâta iubire

Pământu-l cuprinde și cerul deschis

Căci omul azi poate spre fericire

El însuși să fie un nou paradis

Credința să-i fie— credința-n Hristos

Un semn care-l mână mereu peste ape

Iar gându ce-l duce e tot mai frumos

Căci dragostea sfântă de el e aproape

Păstorul iubit e-n faţă la turmă

şi grijă îi poartă mereu şi mereu

în cercuri sublime clopote sună

prin aer de toamnă rece şi greu

Iar cerul cu nouri mai jos se întinde

şi vântul mai bate pe alocuri mai tare

căci umbra mai iute pământu-l cuprinde

iar ziua e mică şi noaptea e mare

Deodată Păstorul în loc se opreşte

se-ntoarce spre turmă din ochi căutând

în urmă el află—o oaie-i lipseşte

rămase în urmă –ori ce-o fi făcând

Îl doare de oaia ce-i lipsă

şi-n Sine se-ntreabă ce o să fac

căci vremea şi astzăzi e atâta de-nchisă

m-oi duce s-o caut în locuri ce-i plac

Se duce Păstorul şi turma şi-o lasă

să pască în voie pe câmpul întins

c-o teamă adâncă mereu îl apasă

şi doru în taină de ea l-a cuprins

El trece pâraie şi urcă pe râpi

colindă păşunea –în urmă se duce

în grija duioasă prinde aripi

şi-o pantă abruptă începe să urce

Când iată oiţa e prinsă-ntre spini

şi-i tristă sărmana –ce-o fi având

degeaba voieşte ochii senini

să-i facă în grabă Păstorul văzînd

Dar El cu blândeţe îi spune să stea

să nu se smucească căci iat-o ajută

cu grijă-i desface povoara cea grea

pe umeri o pune la turmă s-o ducă

Păstorul iubit –ce grijă El are

de oia pierdută ce-n spate o poartă

mai scurtă cărarea acum i se pare

căci oaia pierdută nu este moartă

Legat e Păstorul de turmă şi oi

iubirea adâncă de ele îl leagă

adesea se luptă prin vânturi şi ploi

ca turma să-i fie curată—întreagă

Eu sânt Păstorul cel Bun

ce dulce cuvintele sună

viaţa-mi doar Lui—în mân-o depun

s-o facă cum ştie—mai blândă mai bună

. . . . .

08-03-1982